CELEX: 32002D1919
Language: sk
Date: 2002-10-21 00:00:00
Title: Rozhodnutie Európskeho parlamentu a Rady č. 1919/2002/ES z 21. októbra 2002, ktorým sa mení rozhodnutie Rady 96/411/ES o zlepšení poľnohospodárskej štatistiky spoločenstva

Dôležité právne oznámenie

|

32002D1919

Úradný vestník L 293 , 29/10/2002 S. 0005 - 0006

		Rozhodnutie Európskeho parlamentu a Rady č. 1919/2002/ESz 21. októbra 2002,ktorým sa mení rozhodnutie Rady 96/411/ES o zlepšení poľnohospodárskej štatistiky spoločenstvaEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 285 ods. 1,so zreteľom na návrh Komisie [1],v súlade s postupom stanoveným v článku 251 zmluvy [2],keďže:(1) Rozhodnutie Rady 96/411/ES [3] je navrhnuté tak, aby umožnilo poľnohospodárskej štatistike lepšie reagovať na informačné potreby vznikajúce v dôsledku Spoločnej poľnohospodárskej politiky.(2) Správa Komisie o priebehu implementácie rozhodnutia 96/411/ES predložená Európskemu parlamentu a Rade kladne hodnotí implementáciu tohto rozhodnutia.(3) Proces prispôsobovania vnútroštátnych štatistických systémov potrebám vznikajúcim v dôsledku vývoja Spoločnej poľnohospodárskej politiky ešte neskončil.(4) Vnútorný vývoj Spoločnej poľnohospodárskej politiky a vonkajšie súvislosti rozširovania na východ i zahájenie ďalšieho kola mnohostranných obchodných rokovaní vyžadujú lepšie stanovenie štatistických potrieb a prípadne opatrenia na dokončenie súčasného regulačného rámca stanovujúceho rozsah štatistických informácií o Spoločnej poľnohospodárskej politike, ktoré sú členské štáty povinné sprístupniť Komisii.(5) Návrh rozhodnutia Európskeho parlamentu a Rady o štatistickom programe spoločenstva (na roky 2003 až 2007) [4] doporučuje pokračovať v akciách na zlepšenie súčasnej poľnohospodárskej štatistiky a plánovať budúci vývoj tak, aby sa uspokojivo reagovalo na potreby Spoločnej poľnohospodárskej politiky.(6) Použitie nástrojov zavedených rozhodnutím 96/411/ES napomohlo k ďalšiemu procesu prispôsobovania sa systému poľnohospodárskej štatistiky spoločenstva vývoju potrieb štatistických informácií o Spoločnej poľnohospodárskej politike. Tento proces však ešte nebol dokončený. Aby tento proces mohol pokračovať, je potrebné zmeniť a doplniť rozhodnutie 96/411/ES,PRIJALI TOTO ROZHODNUTIE:Článok 1Rozhodnutie 96/411/ES sa mení a dopĺňa takto:1. v článku 3 sa slová "v období 2000 až 2002" nahrádzajú slovami "v období 2003 až 2007".2. Článok 6 ods. 4 sa nahrádza takto:"4. Finančný rámec pre implementáciu tohto programu v období rokov 2003 až 2007 sa stanovuje na 5 miliónov EUR.Ročné prídely budú schvaľované rozpočtovým orgánom v rámci hraníc finančného výhľadu."3. V článku 11 sa rok "2002" nahrádza rokom "2007";4. V článku 11 sa slová "po konzultácii so Stálym výborom pre poľnohospodársku štatistiku" zrušujú.Článok 2Toto rozhodnutie nadobúda účinnosť tretí deň od jeho uverejnenia v Úradnom vestníku Európskych spoločenstiev.Článok 3Toto rozhodnutie je adresované členským štátom.V Luxemburgu 21. októbra 2002Za Európsky parlamentpredsedaP. CoxZa RadupredsedaP. S. Møller[1] Ú. v. ES C 126 E, 28.5.2002, s. 403.[2] Stanovisko Európskeho parlamentu z 3. septembra 2002 (ešte neuverejnené v úradnom vestníku) a rozhodnutie Rady z 14. óktobra 2002.[3] Ú. v. ES L 162, 1.7.1996, s. 14. Rozhodnutie naposledy zmenené a doplnené rozhodnutím Komisie 98/514/ES (Ú. v. ES L 230, 18.8.1998, s. 28).[4] Ú. v. ES C 75 E, 26.3.2002, s. 274.--------------------------------------------------